Rimis oli muidugi jälle see veidrus, et järjekorrad olid mega pikad. Ja võtsin sappa, kus minu ees oli üks c.a. 10 aastane poiss, üks proua ja siis veel kaks alla 10 aastast last. Valisin selle saba selle järgi, et lapsed ostavad sageli täpse raha eest endale ühe jäätise ja see saba peaks päris kiiresti liikuma. Jällekord täielik feil. Esimene poiss kes just ostu sooritas - kapsas, Pepsi ja  mingi ajakiri - tal ei olnudki piisavalt raha. Kõigepealt loobus ta ajakirjast ja siis Pepsist. Kapsast oli tal tarvis. Ka proual jäi raha puudu ja ta pidi osadest asjadest loobuma. Teistel lastel oli kusjuures täpselt sama moodi. Nad loobusid mitmest asjast ja jätsid ainult kõige igavama alles. Teate kui palju aega võtab see kauplemine ja kassapidajal ümberarvestuste tegemine. Väga palju ühesõnaga.